**SKUODO BARTUVOS PROGIMNAZIJOS**

**DIREKTORIAUS VIRGINIJAUS JOKŠO**

**2020 METŲ VEIKLOS ATASKAITA**

2021 m. ....................... d. Nr.

Skuodas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| *Iš progimnazijos 2020-2025 metų strateginio plano:*  Skuodo Bartuvos progimnazija savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais bei progimnazijos nuostatais. Progimnazija lanksčiai reaguoja į politinius teisinius pokyčius Lietuvoje, tobulina savo veiklą atsižvelgdama į Valstybinę švietimo strategiją 2013-2022 metams, atnaujintas Bendrąsias programas, Išsilavinimo standartus ir kitus priimtus aktualius dokumentus bei teisės aktus. Lietuvos integracija į Europos Sąjungos valstybių erdvę suteikė progimnazijai galimybę dar glaudžiau bendradarbiauti su užsienio valstybių ugdymo įstaigomis, kartu rengti projektus, organizuoti ir dalyvauti Švietimo mainų paramos fondo ir kitų organizacijų organizuojamuose pažintiniuose vizituose.  Progimnazijos veiklos kontrolė planuojama mokslo metams. Kontrolės funkcijas atlieka progimnazijos administracija, metodinės grupės, savivaldos institucijos. Progimnazijos veiklos kontrolė grindžiama išorės (LR vyriausybės, ŠMSM ir kt.) ir vidaus norminių teisės aktų nustatyta tvarka. Pagrindiniai vidaus dokumentai, pagal kuriuos vykdoma veiklos kontrolė, yra progimnazijos nuostatai, vidaus darbo tvarkos taisyklės, ugdymo planas, darbuotojų pareigybių aprašymai. Po kiekvieno trimestro 1-8 klasių mokinių pažangumo ir lankomumo ataskaitos paruošiamos EDUKA elektroninio dienyno sistemoje. Pagal jas parengiamos visos progimnazijos pažangumo ir lankomumo ataskaitos. Ataskaitos analizuojamos. Progimnazijos veiklos kokybės įsivertinimas vykdomas vadovaujantis Lietuvos Respublikos švietimo ir mokslo ministro 2016 m. kovo 29 d. įsakymu „Dėl mokyklos, įgyvendinančios bendrojo ugdymo programas, veiklos kokybės įsivertinimo metodikos patvirtinimo“ Nr. V-267. 2020 m. buvo tirtos trys progimnazijos veiklos sritys: „Ugdymas(is) ir mokinių patirtys“, „Rezultatai“, „Ugdymosi aplinkos“. Mokiniai skatinami sieti išmoktus dalykus ir asmenines patirtis su nežinomais dalykais kuriant prasmingus ryšius. Jie mokomi vizualizuoti ir paaiškinti savo mąstymą, pademonstruoti įgūdžius, gebėjimus ir veiklos būdus. Nuolat grįžtant prie jau išmoktų dalykų, mokomasi sieti idėjas, suvokti, patikrinti ir perkonstruoti savo supratimą, mąstymą ar veiklos būdą. Mokytojai pripažįsta mokinių skirtybes (amžiaus tarpsnio, asmeniniai ir ugdymosi poreikiai, interesai, gebėjimai, mokymosi stiliai), į kurias atsižvelgia organizuodami mokymą(si). Taikomi įvairūs nenuolatiniai mokinių pergrupavimo pagal jų mokymosi poreikius būdai. Siekiama suasmeninti mokymąsi, taip yra skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus, renkantis temas, užduotis, problemas, mokymosi būdus ir tempą. Rekomenduojama progimnazijos metų plane numatyti veiklas, skirtas mokymui(si) planuoti ir efektyviai naudoti savo laiką, tobulinti mokinių skatinimo sistemą, efektyviau panaudoti ugdymo karjerai programos teikiamas galimybes, daugiau dėmesio skirti mokinių iniciatyvai organizuojant įvairius renginius ir kt.  *Progimnazijos vizija* – kiekvieno mokinio asmenybės ūgties siekianti šiuolaikiška, patraukli, atvira ir atsakomybės kultūrą puoselėjanti progimnazija. *Progimnazijos misija* – nuolat besimokanti, bendradarbiaujanti, kurianti jaukią ir saugią mokymosi aplinką, ugdanti atsakingą asmenybę, siekiančią nuolatinės asmeninės pažangos. *Progimnazijos vertybės*: pagarba – tai mokėjimas išklausyti ir suprasti kito žmogaus nuomonę, mintį, poreikį ir jų reikšmingumo pripažinimas; tolerancija – tai priešingos nuomonės, socialinės padėties, pažiūrų, aprangos, gyvenimo stiliaus detalių priėmimas, nenusižengiant nustatytoms progimnazijos taisyklėms; atsakomybė – tai visų bendruomenės narių pareiga bendrai sutelkti jėgas mokyti ir mokytis, siekiant ugdymo rezultatų pažangos; bendradarbiavimas – tai visų bendruomenės narių susitelkimas bendrai veiklai siekiant vieno tikslo ir sprendžiant iškilusias problemas; pozityvus nusiteikimas – tai gebėjimas vertinti realią padėtį ir imtis veiksmų sprendžiant problemas. *Progimnazijos veiklos 2020 metams prioritetas buvo*: mokinių pasiekimų gerinimas, numatant mokinių ir mokytojų veiklų dermę, orientuotą į kiekvieno vaiko individualią pažangą.  2020 metų rugsėjo 1 d. Skuodo Bartuvos progimnazijoje mokėsi 569 mokiniai (Bartuvos progimnazijoje ir Lenkimų Simono Daukanto mokyklos-daugiafunkcio centro skyriuje), ikimokyklinio ugdymo grupėje yra 7 vaikai, priešmokyklinio ugdymo grupėje yra 12 vaikų, 1-4 klasėse 279 mokiniai, 5-8 klasėse 271 mokinys.  Klasių komplektų skaičius – iš viso 32 grupių ir klasių komplektai progimnazijoje ir Lenkimų skyriuje: ikimokyklinio ugdymo grupėje yra 1 komplektas, priešmokyklinio ugdymo grupėje yra 1 komplektas, 1-4 klasėse yra 16 klasių komplektų, 5-8 klasėse yra 14 klasių komplektų.  Mokytojų ir pagalbos mokiniui specialistų yra 57 asmenys. Iš jų atestuotų yra 57: mokytojų – 9, vyresniųjų mokytojų – 17, mokytojų metodininkų – 30, socialinė pedagogė ekspertė yra 1.  Pedagoginiai darbuotojai (direktorius, direktoriaus pavaduotojai ugdymui, mokytojai, logopedai, specialieji pedagogai, socialiniai pedagogai, psichologas) ir 30 ne pedagoginių darbuotojų – 2 bibliotekininkės, raštinės vedėja, ūkvedė, viešųjų pirkimų organizatorė, vyriausioji specialistė, 4 inžinieriai, 11 mokytojo ir auklėtojo padėjėjų, 18 pagalbinių darbuotojų. Iš viso yra 87 darbuotojai.  Bartuvos progimnazijoje 2020 metų rugsėjo 1 dieną buvo 45 specialiųjų poreikių mokiniai, kurie mokėsi pagal individualizuotas bei pritaikytas programas: 22 iš jų ugdomi pagal pritaikytas bendrąsias programas, 23 mokiniai yra ugdomi pagal individualizuotas programas Su šiais mokiniais dirba progimnazijos psichologė, socialinės pedagogės, specialioji pedagogė, logopedės, mokytojo, auklėtojo padėjėjos. Skuodo rajone veikia tarnybos, kurios teikia kvalifikuotą pagalbą problemų turintiems vaikams, jų tėvams, mokytojams. Rajone veikianti pedagoginė-psichologinė tarnyba (PPT) teikia kvalifikuotą pagalbą specialiųjų ugdymosi poreikių turintiems mokiniams, konsultacinę pagalbą mokytojams, mokinių tėvams (globėjams, rūpintojams). Skuodo rajono bendruomeniniai šeimos namai, Skuodo socialinių paslaugų šeimai centras teikia pagalbą šeimų, kurioms reikalinga socialinė pagalba, vaikams, organizuoja mokymus, paskaitas mokinių tėvams (globėjams, rūpintojams). Skuodo Bartuvos progimnazijoje mokosi mokiniai, kurie po pamokų lanko Skuodo socialinių paslaugų šeimai centrą.  *Iš progimnazijos 2020 metų veiklos plano:*  Progimnazijos veiklos tikslai 2020 metams buvo:  1. Užtikrinti ugdymo(si) kokybę, skatinant bendradarbiavimą ir ugdant atsakomybę.  2. Palankios ugdymo(si) aplinkos kūrimas auginant atsakingą asmenybę.  Progimnazijos veiklos uždaviniai 2020 metams buvo:  *Siekiant suasmeninti mokymąsi, atsižvelgti į kiekvieno mokinio interesus ir galimybes. Rezultatai bei rodikliai:*  Buvo sukurtas vaiko individualios pažangos (VIP) sistemos modelis, tai atliko sudaryta darbo grupė. Patvirtintoje formoje yra fiksuojamos mokinių sėkmės, jų siekiai, teikiama visapusiška pagalba mokiniams. Praėjusiais metais dėl paskelbto karantino ir pasaulinės COVID-19 ligos pandemijos nebuvo organizuotas kasmetinis 4 ir 8 klasių mokinių pasiekimų patikrinimas. Mokytojai bendrauja tarpusavyje, priima sprendimus ir teikia pasiūlymus dėl naujo ugdymo plano sudarymo. Mokytojai ir pagalbos mokiniui specialistai susipažino su mokymo metodikų naujovėmis, dalyvavo įvairiuose mokymuose ir seminaruose, ypač dažnai buvo dalyvaujama nuotoliniuose seminaruose bei mokymuose. Buvo atliktas tyrimas „Lankomumo įtaka ugdymo kokybei“, išsiaiškinta lankomumo situacija progimnazijoje, pateiktos tolimesnės veiklos rekomendacijos.  5-8 klasių mokiniai turėjo galimybę rinktis modulius, pasinaudoti konsultacinių valandų galimybėmis, informacinių technologijų ir gamtos mokslų integracija – taip buvo sudarytos sąlygos gabiųjų mokinių ugdymuisi ir kiekvieno mokinio pažangos siekimui. Buvo organizuotas Administracijos posėdis „Dėl modulių ir konsultacinių valandų tikslingo panaudojimo“.  Mokiniams sudarytos sąlygos plėtoti įgūdžius olimpiadose, konkursuose, konferencijose, sporto renginiuose, varžybose, projektinėje veikloje ir kt. 2020 metais ši veikla buvo pristabdyta dėl kilusios pasaulinės COVID-19 ligos pandemijos, paskelbto karantino bei organizuoto nuotolinio ugdymo. Mokiniai dalyvavo nacionalinio kritinio mąstymo ir problemų sprendimo konkurse, realizavo individualius siekius. Ugdymo procesas kasmet yra tobulinamas atsižvelgiant į atlikto progimnazijos savęs vertinimo duomenis.  *Organizuoti patirtinį ugdymą. Rezultatai bei rodikliai:*  Patirtinio ugdymo veiklos Skuodo Bartuvos progimnazijoje vyko ir vyksta vadovaujantis 2020-2021 m. m. ugdymo planais. Patirtinio ugdymo dienų veiklas planuoja mokytojų metodinės grupės. Pamokas veda ir organizuoja visi mokytojai, dalyvauja visi progimnazijos mokiniai.  Ruošiantis patirtinio ugdymo dienai darbo grupė (mokytojai dalykininkai, pradinių klasių mokytojai) parengia pamokų planus, numato tikslus, uždavinius, paruošia ir išdalina visiems pradinių klasių ir dalykų mokytojams metodinę medžiagą. Būna nupirktos, paruoštos ir išdalintos priemonės (popierius, klijai, dažai ir t.t.), reikalingos patirtinėms veikloms vykdyti. Dienos pabaigoje vyksta refleksija, progimnazijos erdvėse eksponuojami mokinių kūrybiniai darbai. Kadangi 2020 m. dėl COVID-19 ligos pandemijos kovo-birželio mėn. ir spalio-gruodžio mėn. ugdymas vyko nuotoliniu būdu, tad ir dalis patirtinio ugdymo veiklų vyko nuotoliniu būdu. Buvo suvaržytos galimybės veiklas vykdyti kitose aplinkose, pasikviesti svečių. Patirtinio ugdymo dienos: *Meilės Lietuvai puoselėjimo diena*, skirta Vasario 16 d. paminėti. Pamokų veiklas organizavo istorijos, geografijos, lietuvių kalbos, muzikos mokytojos. *Gamtosauginio ugdymo dienos* veiklas planavo biologijos, fizikos mokytojai, veiklos vyko nuotoliniu būdu. *Tiksliųjų mokslų ugdymo dienos* veiklas planavo matematikos, informacinių technologijų mokytojai. *Poezijos pavasaris* įstaigoje vyko birželio mėn., nuotoliniu būdu. Veiklas organizavo lietuvių kalbos ir pradinių klasių mokytojos. *Sportinio ugdymo diena* vyko birželio mėn., nuotoliniu būdu. Veiklas organizavo fizinio ugdymo mokytojai. *Meninio ugdymo diena* vyko birželio mėn., nuotoliniu būdu. Veiklas organizavo technologijų, dailės, muzikos mokytojai. *Vadovėlių ir literatūrinio ugdymo diena* „Draugauju su knyga“. *Užsienio kalbų diena* - pamokų ir kitų užsiėmimų veiklas organizavo užsienio kalbų mokytojai. Veiklos vyko progimnazijoje.  *Tolerancijos ugdymo diena* - veiklas planavo socialinės pedagogės, psichologė, pradinių klasių mokytojos. Pradinių klasių mokiniai tolerancijos dieną minėjo mokykloje, vyresniųjų klasių mokiniai – nuotoliniu būdu. *Adventinė popietė* - veiklas organizavo tikybos mokytoja, klasių vadovės. Progimnazijos gimtadienio paminėjimas bendru sutarimu atidėtas 2021 m. pavasariui.  Patirtinio ugdymo dienų planavimas pareikalauja iš mokytojų daug išmonės, išradingumo, papildomo pasiruošimo. Tačiau šios pastangos pasiteisina, nes mokiniams netradicinės pamokos patinka, jos praturtina ugdymo procesą įdomiomis, netradicinėmis veiklomis.  Patirtinio ugdymo klausimai buvo aptarti Mokytojų tarybos posėdyje tema „Patirtinio ugdymo sėkmės“.  *Stiprinti mokinių savarankiško, konstruktyvaus mokymosi gebėjimus ir atsakomybę už savo mokymosi pasiekimus, įvairinti įsivertinimo pamokoje būdus. Rezultatai bei rodikliai:*  Įgyvendinant pradinio ir pagrindinio ugdymo pirmos dalies bendrąsias ugdymo programas, individualizuotas bei pritaikytas pradinio ir pagrindinio ugdymo pirmos dalies programas yra siekiama ugdymo turinį pritaikyti įvairių mokymosi poreikių mokiniams.  Buvo vedami individualūs pokalbiai su mokiniais dėl jų daromos pažangos, mokiniai mokėsi įsivertinti savo mokymosi kompetencijas per atskirų dalykų pamokas, klasių valandėles, neformaliojo švietimo užsiėmimus. Mokytojai organizavo konsultacijas (pagal tvarkaraštį), kurias lankė mokiniai, turintys ugdymosi spragų. Naujai atvykę mokiniai buvo supažindinami su įstaigoje galiojančiais lokaliais teisės aktais, numatomos pedagoginės pagalbos mokiniui galimybės.  Mokytojai, planuodami pamokos elementus, diferencijavo klasės ir namų darbų užduotis pagal mokinių gebėjimus, buvo nuolat stengiamasi pasiekti, kad didėtų mokinių mokymosi motyvacija. Bet tokiai siekiamybei kliudė mokinių ugdymas(is) nuotoliniu būdu, nes buvo gana sudėtinga kontroliuoti kaip mokiniai atlieka paskirtas užduotis. Buvo dalijamasi sukaupta mokinio įsivertinimo pamokoje metodika.  2019-2020 m. m. bendras progimnazijos 1-8 klasių mokinių pažangumas buvo 97,48 proc., 5-8 klasių mokinių pažangumas buvo 95,82 proc., 1-4 klasių mokinių pažangumas – 97,84 proc. 1-4 klasių mokinių ugdymosi kokybė (pagrindinis ir aukštesnysis) buvo 73,85 proc., 5-8 klasių mokinių ugdymosi kokybė (pagrindinis 6-8 balų ir aukštesnysis 9-10 balų) – 54,36 proc., 1-8 klasių mokinių ugdymosi kokybė buvo 63,97 proc.  *Užtikrinti mokinių sėkmingą socialinę raišką progimnazijos gyvenime, kuriant pozityvius bendrystės ryšius ir ugdant socialines emocines kompetencijas. Rezultatai bei rodikliai:*  Kiek leido vykdomas nuotolinis ir mišrus ugdymas, buvo organizuoti kai kurie prevenciniai renginiai bei socializacijos projektų veiklos, mokiniai aktyviai juose dalyvavo, gerėjo vaikų savęs vertinimas, buvo ugdomos kūrybinės, bendravimo, bendradarbiavimo kompetencijos. Apie 60 procentų progimnazijos mokinių dalyvavo įvairiuose renginiuose, akcijose, 40 procentų mokinių patys inicijavo įvairias veiklas. Socialiai pažeidžiami vaikai buvo įtraukiami į įvairių projektų veiklas, gerėjo vaikų savęs vertinimas, buvo ugdomos kūrybinės, bendravimo, bendradarbiavimo kompetencijos, ERASMUS+ projekto veiklose dalyvaujantys mokiniai ir mokytojai 2020 metais bendravo virtualiu būdu, stiprėjo mokinių komunikavimo užsienio kalba, mokėjimo mokytis ir socialinės kompetencijų lygis. Buvo sudarytos sąlygos kiekvieno dalyvio aktyviai saviraiškai. Buvo organizuojamos šių socializacijos projektų veiklos – „Ateitininkų tapatybė“, „Kuriančioji meilė“, „Mes – bendruomenė“, „Atradimų kelionė laiko erdvėse“, „Ateitį kuriame kartu“. 2020 metais buvo mažesnis patyčių atvejų tarp mokinių procentas, toliau buvo vedamos klasių valandėlės pagal OPPP modelį, organizuojamas mokytojų budėjimas pertraukų metu.  100 procentų mokinių dalyvavo OPKUS patyčių prevencinės programos veikloje. Atlikti tyrimai 3-8 klasių mokiniams parodė, kad yra patyčių atvejų 2020 metais sumažėjo iki 12,7 procento. Atlikti tyrimai dėl 1, 5 klasių mokinių ir naujai atvykusių mokinių adaptacijos progimnazijoje, išsiaiškinta esama padėtis, pristatyta mokytojams, tėvams, priimti sprendimai dėl veiklos tobulinimo. Progimnazijoje buvo įrengtos papildomos vaizdo stebėjimo kameros, kurių pagalba stengiamasi užtikrinti mokinių saugumą progimnazijos teritorijoje.  *Formuojant savitą progimnazijos kultūrą, puoselėti vertybes, vienijančias bendruomenę. Rezultatai bei rodikliai:*  Vadovaujantis parengtu progimnazijos metų veiklos planu, popamokinės veiklos ir kt. planais buvo puoselėjamos valstybės ir tautos tradicijos, ugdomi mokinių patriotiškumo ir tautiškumo jausmai, pagal galimybes dalyvauta visuose valstybinių švenčių minėjimuose, atmintinų dienų renginiuose, organizuoti tradiciniai progimnazijos renginiai, stengtasi, kad mokiniai patys organizuotų įvairias veiklas ir į jas aktyviai įsitrauktų. Mokytojai karantino laikotarpiu aktyviai dalyvavo virtualioje erdvėje vykusiuose seminaruose, sukaupta veiklos patirtimi dalinosi su rajono regiono ugdymo įstaigų darbuotojais, įgijo naujų kompetencijų.  *Kurti saugią ir sveiką edukacinę aplinką. Rezultatai bei rodikliai:*  Nuo 2009 metų Skuodo Bartuvos progimnazijoje yra vykdoma Olweus patyčių ir smurto prevencijos programa 3-8 klasių mokiniams (nuo 2017 metų rugsėjo 1 d. – ir 1-2 klasių mokiniams). Nuo 2013 metų yra vykdoma OPKUS (Olweus programos kokybės užtikrinimo sistema). Progimnazija kelerius metus buvo vienintelė Skuodo rajone sertifikuota ugdymo įstaiga, kuriai yra (jau penktą kartą) suteiktas Olweus mokyklos statusas. Kaip ir kiekvienais metais, taip ir 2020 metų lapkričio mėnesį buvo vykdoma 3-8 klasių mokinių Olweus apklausa apie patyčias. Apklausos metu 2020 m. lapkričio mėn. paaiškėjo, kad mokinių, patiriančių patyčias, procentas sumažėjo nuo 16,6 % 2019 metais iki 12,7 % 2020 m., nors mokinių skaičius labai nepakito. Daugiausia patyčių mokiniai patiria mokyklos koridoriuose, laiptinėse ir klasėse, kuriose nėra mokytojo per pertraukas, dažnesnės yra žodinės ir fizinės patyčios, išskyrimas, melas, gandų skleidimas bei kt. Progimnazijoje yra įrengiamos bei pertvarkomos mokinių poilsio zonos koridoriuose, diegiamos naujos vaizdo stebėjimo kameros.  Nuo 2016-2017 mokslo metų pradžios progimnazijos patalpose yra ugdomi mokiniai, turintys didelių ir labai didelių specialiųjų ugdymosi poreikių. Jiems yra įrengtos 3 klasės, pagal galimybes aprūpintos būtinomis ugdymo priemonėmis, kasmet kabinetai papildomi naujomis priemonėmis. Didelių ir labai didelių specialiųjų poreikių mokinių klasėse yra ugdoma 15 mokinių (jie ugdomi dviejose klasėse – yra 7 ir 8 mokiniai). Jiems ir kitiems mokiniams buvo įrengtas sensorinis kambarys. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių (2020) metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Mokinių ugdymo(si) pasiekimų gerinimas 1-8 klasėse. | 1. Padidėjusi 5 procentais lyginant su 2019 metų rezultatais 1-4 ir 5-8 klasių mokinių, pasiekusiųjų pagrindinį ir aukštesnįjį lygį, procentinė dalis nuo bendro mokinių skaičiaus.  2. Gerėjantys mokinių mokymosi rezultatai 4 ir 8 klasėse iš matematikos, pasaulio pažinimo ir gamtos mokslų. | 1. 1-4 ir 5-8 klasių mokinių, pasiekusiųjų pagrindinį ir aukštesnįjį lygį, procentinė dalis nuo bendro mokinių skaičiaus padidės 5 procentais lyginant su 2019 metų rezultatais ir sieks 57 procentus (2019 metais buvo 54,88 proc.), mokinių pažangumo suvestinių ir duomenų analizė.  2. 4 ir 8 klasių mokinių NMPP testų surinktų taškų vidurkis iš matematikos, pasaulio pažinimo ir gamtos mokslų bus aukštesnis už šalies progimnazijų bendrą vidurkį. | 1-4 ir 5-8 klasių mokinių, pasiekusiųjų pagrindinį ir aukštesnįjį lygį, procentinė dalis nuo bendro mokinių skaičiaus padidėjo nuo 54,88 procentų 2019 metais iki 55,94 procentų 2020 metais (padidėjo 1,06 procento). Šiam nedideliam skirtumui didelės įtakos turėjo tai, kad 2019-2020 m. m. 3 trimestrą mokiniai mokėsi nuotoliniu būdu, mokantis kontaktiniu būdu būtų pasiektas aukštesnis rezultatas. Geresnis rezultatas buvo pasiektas 1-4 klasėse (168 mokiniai) – 59,36 % rezultatas, o 5-8 klasėse (138 mokiniai) pasiektas 52,54 % rezultatas. |
| 1.2. Pozityvios ir saugios emocinės aplinkos mokiniams ir mokytojams užtikrinimas progimnazijoje, mokinių saugumo gerinimas. | 1. OPKUS programos numatytų veiklų nuoseklus vykdymas, patyčių prevencijos programos normų įgyvendinimas ir užtikrinimas progimnazijoje.  2. Naujų vaizdo stebėjimo kamerų įrengimas įstaigoje, edukacinių erdvių mokinių poilsiui (pertraukų metu ir po pamokų) kūrimas.  3. Efektyvi progimnazijos Vaiko gerovės komisijos veikla, priimtų sprendimų teigiama įtaka emocinės aplinkos gerinimui, gana efektyviai veikianti pagalbos mokiniui sistema įtraukiant visus pagalbos mokiniui specialistus.  4. Naujų edukacinių erdvių įkūrimas mokinių ugdymui(si) ir poilsiui pertraukų metu įkūrimas ir senų atnaujinimas. | 1. Visi 1-8 klasių mokiniai dalyvauja OPKUS veikloje, apie 70 procentų mokinių dalyvauja prevenciniuose projektuose, programose ir akcijose, progimnazijoje sumažėjęs patyčių atvejų procentas iki 14.  2. Įrengtos naujos 5 stebėjimo kameros progimnazijos erdvėse padeda užkirsti kelią patyčioms ir smurtui tarp mokinių progimnazijoje, vaizdo stebėjimas padeda apsaugoti turtą nuo niokojimo.  3. Vaiko gerovės komisijos veiklos protokoluose užfiksuota komisijos veikla, posėdžiuose priimti nutarimai ir reali pagalba įvykus vienam ar kitam įvykiui.  4. Įrengta nauja relaksacijos patalpa didelių ir labai didelių specialiųjų ugdymosi poreikių turintiems mokiniams, įrengta viena nauja edukacinė erdvė mokinių poilsiui progimnazijos koridoriuje, erdvės nuolat stebimos vaizdo stebėjimo kameromis. | Visi progimnazijos 1-8 klasių mokiniai aktyviai dalyvauja OPKUS veikloje, prevenciniuose projektuose, programose, organizuojamose akcijose. Šiais mokslo metais vyko Olweus patyčių prevencijos programos auditas ir progimnazija vėl suteiktas Olweus mokyklos vardas dvejiems metams. Atlikus mokinių apklausą paaiškėjo, kad patyčių procentas sumažėjo nuo 16,6 % 2019 metais iki 12,7 % 2020 m. Tai yra vienas žemiausių procentų per pastaruosius penkerius metus: 2016-2017 m. m. – 21,7 %  2017-2018 m. m. – 14,2 %  2018-2019 m. m. – 12,7 %  2019-2020 m. m. – 16,6 %  2020-2021 m. m. – 12,7 %. Progimnazijoje buvo įrengtos 2 naujos vaizdo stebėjimo kameros koridoriuose, 1 kamera yra įrenginėjama šiuo metu, 2 senos vaizdo stebėjimo kameros buvo pakeistos naujomis, nes nebeatitiko parametrų. Kameros padeda užkirsti kelią patyčioms ir smurtui tarp mokinių progimnazijoje, vaizdo stebėjimas padeda apsaugoti turtą įstaigos nuo niokojimo.  Nuolat vyksta Vaiko gerovės komisijos posėdžiai, kurių metu svarstomi klausimai dėl pagalbos mokiniams, kurie turi ugdymo, lankomumo, elgesio problemų, teikiama reali pagalba mokiniams ir jų tėvams.  Įrengta nauja relaksacijos patalpa – sensorinis kambarys didelių ir labai didelių specialiųjų ugdymosi poreikių turintiems mokiniams, tai dar viena edukacinė erdvė mokiniams. Atnaujinti baldai skaityklos patalpoje, kur mokininiai galės pailsėti pertraukų metu. |
| 1.3. Moderni-zuoti, įvairinti ugdymo procesą progimnazijoje per įvairius projektus, programas, pritraukiant įvairių rėmėjų lėšas, gautą finansinę fondų paramą. | Progimnazija, organizuodama papildomas ugdomąsias veiklas formalioje ir neformalioje aplinkose:  1. Buria progimnazijos bendruomenę bei partnerius, turtina materialinę bazę, pozityviai motyvuoja mokinius ir mokytojus.  2. Stengiasi įgyti lėšų projektinei veiklai vykdyti iš įvairių rėmėjų ir fondų.  3. Į projektinių veiklų vykdymą įtraukia ir kitų rajono ugdymo įstaigų mokinius. | 1. Vykdomos ir/ar koordinuojamos 4 (keturios) projektinių paraiškų ar programų veiklos iš įvairių rėmėjų ir fondų.  2. Į projektines veiklas įtraukti mokytojai, mokiniai, mokinių tėvai (globėjai, rūpintojai), mokiniai dalyvauja konkursuose, vasaros stovyklose, pažintiniuose vizituose ir kt.  3. Projektinių veiklų metu taikomos įvairios mokinių veiklos ir užimtumo formos. | 2020 metais buvo vykdomos ir koordinuojamos 7 (septynios) projektinių paraiškų ar programų veiklos iš įvairių rėmėjų ir fondų. Tai: projektai „Ateitininkų tapatybė“, „Kuriančioji meilė“, „Ateitį kuriame kartu“, koordinatorė – tikybos mokytoja Stanislava Sandarienė; Erasmus+ tarpmokyklinių strateginių partnerysčių projektas „Būkim išmanūs“, koordinatorė –mokytoja Raimonda Remezienė; projektas „Atradimų kelionė laiko erdvėse“; koordinatorė – direktoriaus pavaduotoja ugdymui Lineta Šlepavičienė; projektas „Bendrojo ugdymo turinio ir organizavimo modelių sukūrimas ir išbandymas bendrajame ugdyme“, koordinatorė – direktoriaus pavaduotoja ugdymui Vida Stončaitienė; projektas „Mes – bendruomenė“, koordinatorė – socialinė pedagogė Gitana Andriekienė.  Į projektines veiklas buvo įtraukti mokytojai, mokiniai, iš dalies mokinių tėvai (globėjai, rūpintojai), mokiniai dalyvavo projektų metu organizuotuose konkursuose, vasaros stovyklose, pažintiniuose vizituose ir kt. Projektinių veiklų metu buvo taikytos įvairios mokinių veiklos ir užimtumo formos kiek tai leido daryti skelbtų karantinų šalyje ribojimai ir kitos sąlygos. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Iš dalies įvykdyta 1.1. užduotis, nes 2020 metų pavasarį nebuvo organizuotas NMPP patikrinimas 4 ir 8 klasėse – nebuvo galimybės įvertinti mokinių mokymosi pasiekimų 4 ir 8 klasėse iš matematikos, pasaulio pažinimo ir gamtos mokslų bei palyginti juos su 2019 metų pasiekimų rezultatais. | Paskelbta paulinė pandemija dėl COVID-19 ligos bei pirmasis karantinas ir nuotolinis ugdymas 1-8 klasių mokiniams Lietuvos Respublikoje. Rizika – mokinių mokymosi pasiekimai iš matematikos ir gamtos mokslų gali pablogėti. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Nuotolinio ugdymo organizavimas paskelbus du karantinus Lietuvos Respublikoje. | Buvo parengtas nuotolinio ugdymo tvarkos aprašas, kiti reikalingi dokumentai, mokytojai patobulino savo informacinių technologijų žinias organizuodami ugdymo procesą virtualiu būdu ir naudodami įvairias nuotolinio ugdymo programas, 100 procentų mokytojų ir pagalbos mokiniui specialistų dalyvavo mokymuose įsisavindami Microsoft Teams nuotolinio ugdymo platformos privalumus ir pritaikydami savo kasdieniniame darbe. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai **X** |
| 6.2. Užduotys iš esmės įvykdytos pagal sutartus vertinimo rodiklius | Gerai ☐ |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.Strateginio mąstymo ir organizacijos tobulinimo kompetencija |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų (2021) metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Progimnazijos tarybos pirmininkė \_\_\_\_\_\_\_\_\_\_\_\_\_\_ Žaneta Kirsenkienė 2021- -

**11. Įvertinimas, jo pagrindimas ir siūlymai:**

Savivaldybės meras \_\_\_\_\_\_\_\_\_\_\_\_\_\_ Petras Pušinskas 2020-02-

Galutinis metų veiklos ataskaitos įvertinimas:

Susipažinau:

Progimnazijos direktorius \_\_\_\_\_\_\_\_\_\_\_\_\_\_ Virginijus Jokšas 2021-02-